hotchpotch/miracl-hf-unified huggingface dataset:
বিপন্ন ভাষা
বিপন্ন ভাষা () হলো সেই ভাষা যা বিলুপ্ত হয়ে যাওয়ার আশঙ্কা থাকে, এর ব্যবহারকারীদের মৃত্যু বা অন্য ভাষা ব্যবহারের মধ্য দিয়ে। যখন কোনো ভাষার ব্যবহারকারী অবশিষ্ট থাকে না, তখনই ভাষা হারিয়ে বা বিলুপ্ত হয়ে যায় এবং অন্তর্হিত বা মৃত ভাষা হিসেবে পরিগণিত হয়। সংরক্ষিত বা লিখিত পাণ্ডুলিপি অধ্যয়ন ও গবেষণার মাধ্যমে বিলুপ্ত ভাষা বা মৃত ভাষা অবলোকিত হয়, কিন্তু ভাষী (ভাষা ব্যবহারকারী বা ভাষক) ছাড়া এটি লুপ্ত এবং বিলোপপ্রাপ্ত হয়। যদিও পুরো মানব ইতিহাসে ভাষা ক্রমাগত বিলুপ্ত হয়ে থাকে, তবুও সাম্প্রতিক সময়ে বিশ্বায়ন, নব্য-উপনিবেশবাদ এবং অর্থনৈতিকভাবে শক্তিশালীদের ভাষা অন্য ভাষার উপর আধিপত্য বিস্তারের ফলে আশঙ্কাজনক হারে ভাষা বিলোপপ্রাপ্ত হচ্ছে।
অধিক প্রচলিত ভাষা তুলনামূলক কম প্রচলিত ভাষার উপর প্রভাব বিস্তার করে, ফলে শেষমেশ তা বিলুপ্ত হয়ে যায়। বিশ্বে সবমিলিয়ে কত ভাষা আছে, তা অজানা। তবে নানাভাবে অনুমান করা হয়। সাধারণ বিদিত ভাষ্য হলো, বর্তমানে প্রচলিত ভাষার সংখ্যা ৬০০০ থেকে ৭০০০ এর মধ্যে এবং ২১০০ সনের মধ্যে এর নব্বই শতাংশই হারিয়ে যাবে বা বিলুপ্ত হয়ে যাবে। ২০টি অধিক প্রচলিত ও পরিচিত ভাষার প্রত্যেকটিতে কথা বলে ৫০ মিলিয়নের বেশি লোক, যা বিশ্বের জনসংখ্যার অর্ধেক, অপরদিকে অন্যান্য ভাষাগুলোতে কথা বলে ক্ষুদ্র নৃ-গোষ্ঠীরা, যার সংখ্যা ১০,০০০ এর অধিক হবে না।
চন্দ্রঘোনা কদমতলী ইউনিয়ন
চন্দ্রঘোনা কদমতলী বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
চন্দ্রঘোনা কদমতলী ইউনিয়নের আয়তন ২৭৭৫ একর (১১.২৩ বর্গ কিলোমিটার)।
২০১১ সালের পরিসংখ্যান অনুযায়ী চন্দ্রঘোনা কদমতলী ইউনিয়নের লোকসংখ্যা ৩০,২২১ জন। এর মধ্যে পুরুষ ১৫,৪৯৯ জন এবং মহিলা ১৪,৭২২ জন।
রাঙ্গুনিয়া উপজেলার পূর্বাংশে চন্দ্রঘোনা কদমতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৬ কিলোমিটার। এ ইউনিয়নের উত্তরে হোসনাবাদ ইউনিয়ন ও স্বনির্ভর রাঙ্গুনিয়া ইউনিয়ন; পশ্চিমে স্বনির্ভর রাঙ্গুনিয়া ইউনিয়ন ও মরিয়মনগর ইউনিয়ন; দক্ষিণে কর্ণফুলি নদী ও কোদালা ইউনিয়ন এবং পূর্বে রাঙ্গামাটি জেলার কাপ্তাই উপজেলার চন্দ্রঘোনা ইউনিয়ন অবস্থিত।
চন্দ্রঘোনা কদমতলী ইউনিয়ন পরিষদ ৪নং মরিয়মনগর ইউনিয়নের আওতাভুক্ত ছিল। স্থানীয় জনসাধারণের স্বার্থ রক্ষায় গণদাবীর প্রেক্ষিতে ১৯৭১ সালে ৪নং মরিয়মনগর ইউনিয়নকে বিভক্ত করে ১১নং চন্দ্রঘোনা কদমতলী ইউনিয়ন গঠন করা হয়।
চন্দ্রঘোনা কদমতলী ইউনিয়ন রাঙ্গুনিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৪টি মৌজায় বিভক্ত:
চন্দ্রঘোনা কদমতলী ইউনিয়নের স্বাক্ষরতার হার প্রায় ৫৯.২২%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ৬টি প্রাথমিক বিদ্যালয় ও ৪টি কিন্ডারগার্টেন রয়েছে।
চন্দ্রঘোনা কদমতলী ইউনিয়নের প্রধান সড়ক চট্টগ্রাম-কাপ্তাই সড়ক। এ সড়কে সব ধরণের যানবাহন চলাচল করে। এছাড়া ইউনিয়নের আভ্যন্তরীণ অন্যান্য সড়কে রিক্সা ও সিএনজি চালিত অটোরিক্সা যোগে চলাচল করা যায়। নৌপথেও এ ইউনিয়ন থেকে রাঙ্গুনিয়া উপজেলার দক্ষিণাংশে অবস্থিত ইউনিয়নগুলোর সাথে যোগাযোগ করা যায়।
চন্দ্রঘোনা কদমতলী ইউনিয়নে ৩৩টি মসজিদ, ৪টি ঈদগাহ ও ১২টি মন্দির রয়েছে।
চন্দ্রঘোনা কদমতলী ইউনিয়নের দক্ষিণ পাশ দিয়ে বয়ে চলেছে কর্ণফুলি নদী। এছাড়াও রয়েছে হাশেম খাল, কুরমাই খাল, নইল্যা খাল, মরা কুরমাই খাল এবং মহদী খাল।
চন্দ্রঘোনা কদমতলী ইউনিয়নের প্রধান বাজার হল দোভাষী বাজার। এছাড়াও বিভিন্ন লোকালয়ে নিয়মিত বাজার বসে।
স্বনির্ভর রাঙ্গুনিয়া ইউনিয়ন
স্বনির্ভর রাঙ্গুনিয়া বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
স্বনির্ভর রাঙ্গুনিয়া ইউনিয়নের আয়তন ৩৬৫৬ একর (১৪.৮০ বর্গ কিলোমিটার)।
২০১১ সালের পরিসংখ্যান অনুযায়ী স্বনির্ভর রাঙ্গুনিয়া ইউনিয়নের লোকসংখ্যা ১৭,০০০ জন। এর মধ্যে পুরুষ ৮,৭৩৪ জন এবং মহিলা ৮,২৬৬ জন।
রাঙ্গুনিয়া উপজেলার মধ্যভাগে স্বনির্ভর রাঙ্গুনিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এর উত্তরে হোসনাবাদ ইউনিয়ন; পূর্বে হোসনাবাদ ইউনিয়ন ও চন্দ্রঘোনা কদমতলী ইউনিয়ন; দক্ষিণে চন্দ্রঘোনা কদমতলী ইউনিয়ন ও মরিয়মনগর ইউনিয়ন এবং পশ্চিমে রাঙ্গুনিয়া পৌরসভা ও পারুয়া ইউনিয়ন অবস্থিত।
বর্তমানে ৩নং স্বনির্ভর রাঙ্গুনিয়া ইউনিয়ন পূর্বে রাঙ্গুনিয়া ইউনিয়ন নামে পরিচিত ছিল। স্বাধীনতার পরবর্তী সময়ে অত্র ইউনিয়নের বিভিন্ন উন্নয়নমূলক কর্মকাণ্ডে শতভাগ সম্পূর্ণ হওয়ায় স্বনির্ভর রাঙ্গুনিয়া ইউনিয়ন নামে নামকরণ করা হয়। রাঙ্গুনিয়া উপজেলায় অত্র ইউনিয়ন খ্যাতি লাভ করে।
স্বনির্ভর রাঙ্গুনিয়া ইউনিয়ন রাঙ্গুনিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি "রাঙ্গুনিয়া" ও "গুমাই" -এ ২টি মৌজায় বিভক্ত। এ ইউনিয়নের গ্রামগুলো হল:
স্বনির্ভর রাঙ্গুনিয়া ইউনিয়নের স্বাক্ষরতার হার ৬২.১৫%। এ ইউনিয়নে ৩টি মাধ্যমিক বিদ্যালয়, ১টি মাদ্রাসা, ৯টি প্রাথমিক বিদ্যালয় ও ৩টি কিন্ডারগার্টেন রয়েছে।স্বনির্ভর রাঙ্গুনিয়া ইউনিয়নের প্রধান সড়ক উত্তর রাঙ্গুনিয়া সড়ক (মরিয়মনগর-রাণীরহাট)। এছাড়া অন্যান্য সকল সড়কে যাতায়াতের প্রধান মাধ্যম সিএনজি চালিত অটোরিক্সা।
স্বনির্ভর রাঙ্গুনিয়া ইউনিয়নে ২টি কমিউনিটি ক্লিনিক ও ১টি পরিবার কল্যাণ কেন্দ্র রয়েছে।
স্বনির্ভর রাঙ্গুনিয়া ইউনিয়নে ১৫টি মসজিদ, ২টি ঈদগাহ ও ১৩টি মন্দির রয়েছে।
স্বনির্ভর রাঙ্গুনিয়া ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়াও রয়েছে কুরমাইকুল খাল।
স্বনির্ভর রাঙ্গুনিয়া ইউনিয়নের প্রধান হাট/বাজার হল মোগলের হাট। এছাড়াও বিভিন্ন লোকালয়ে নিয়মিত বাজার বসে।
উপজেলা হতে সিএনজি যোগে শান্তিনিকেতন বাজারের মধ্যেভাগের সড়ক পথ ‍দিয়ে সাবেক রাঙ্গুনিয়ার দিক দিয়ে এই দর্শনীয় স্থানে যাওয়া যায়।
পারুয়া, হোছনাবাদ ও স্বনির্ভর রাঙ্গুনিয়া ইউনিয়নে সংযোগস্থলে ইছামতি নদীর উপর অবস্থিত। এ ইউনিয়নে মোগলের হাট পৌঁছে পশ্চিম দিকে সরু রাস্তা দিয়ে যাওয়া যায়।
শানশি
শানশি () গণপ্রজাতন্ত্রী চীনের একটি প্রদেশ। এটি দেশটির উত্তরভাগে অবস্থিত। আদিতে বসন্ত ও শরৎ পর্বে এখানে চিন নামক একটি রাজ্যের অবস্থান ছিল, তাই শানশি রাজ্যের একাক্ষরবিশিষ্ট সংক্ষিপ্ত রূপটি হল "" (ফিনিন: Jìn)।
"শানশি" শব্দটির অর্থ "পর্বতের পশ্চিমে"। প্রদেশটি থাইহাং পর্বতশ্রেণীর পশ্চিমে অবস্থিত বলে এই নামকরণ করা হয়েছে। শানশি প্রদেশের পূর্বে রয়েছে হপেই প্রদেশ, দক্ষিণে হনান প্রদেশ, পশ্চিমে শাআনশি প্রদেশ, এবং উত্তরে অন্তর্দেশীয় মঙ্গোলিয়া স্বায়ত্বশাসিত অঞ্চল। প্রদেশটি মূলত কিছু পর্বতশ্রেণীবেষ্টিত একটি মালভূমির উপর অবস্থিত। প্রদেশের রাজধানী শহরের নাম থাইউয়েন।
লালানগর ইউনিয়ন
লালানগর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
লালানগর ইউনিয়নের আয়তন ১৫৪২ একর (৬.২৪ বর্গ কিলোমিটার)।
২০১১ সালের পরিসংখ্যান অনুযায়ী লালানগর ইউনিয়নের লোকসংখ্যা ২৬,৮৫০ জন। এর মধ্যে পুরুষ ১৩,৩২৩ জন এবং মহিলা ১৩,৫২৭ জন।
রাঙ্গুনিয়া উপজেলার উত্তরাংশে লালানগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে হোসনাবাদ ইউনিয়ন, উত্তরে দক্ষিণ রাজানগর ইউনিয়ন, পশ্চিমে পারুয়া ইউনিয়ন এবং দক্ষিণে হোসনাবাদ ইউনিয়ন অবস্থিত।
জনসাধারণের সেবা প্রদানের সুবিধার্থে ২০০৩ সালে বৃহত্তর হোছনাবাদ ইউনিয়নকে বিভক্ত করে ১৫নং লালানগর ইউনিয়ন গঠন করা হয়।
লালানগর ইউনিয়ন রাঙ্গুনিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এ ইউনিয়নের গ্রামগুলো হল:
লালানগর ইউনিয়নের স্বাক্ষরতার হার ৫০.৮৩%। এ ইউনিয়নে ১টি ডিগ্রী কলেজ, ১টি কামিল মাদ্রাসা, ১টি মহিলা মাদ্রাসা, ২টি মাধ্যমিক বিদ্যালয়, ৬টি প্রাথমিক বিদ্যালয়, ২টি এবতেদায়ী মাদ্রাসা ও ২টি কিন্ডারগার্টেন রয়েছে।লালানগর ইউনিয়নের প্রধান সড়ক মরিয়মনগর-রাণীরহাট সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা ও রিক্সা। এছাড়া চট্টগ্রাম-ধামাইরহাট বাস সার্ভিস এ অঞ্চলের শহরমুখী যাতায়াতের অন্যতম মাধ্যম।
লালানগর ইউনিয়নে ৪০টি মসজিদ, ৩টি ঈদগাহ ও ৫টি মন্দির রয়েছে।
লালানগর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়াও রয়েছে কুরমাইকুল খাল ও ঘাগড়া খাল।
লালানগর ইউনিয়নের প্রধান ২টি হাট/বাজার হল ধামাইরহাট ও আলমশাহপাড়া বাজার।
উপজেলা থেকে সিএনজি করে লালানগর ইউনিয়ন বেড়ীবাঁধ থেকে ৪ কিলোমিটার পূর্ব দিকে যেতে হবে।
পুটিমারী ইউনিয়ন
পুটিমারী ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৮৬।
কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৯১৩ একর বা ২৩.৯ বর্গকিলোমিটার।
পুটিমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী পুটিমারী ইউনিয়নের মোট জনসংখ্যা ছিল ৩৩২৫৪ জন, যার মধ্যে পুরুষ হল ১৬৯১৩ জন এবং নারী হল ১৬৩১৮ জন।
পুটিমারী ইউনিয়নের গড় স্বাক্ষরতা হার ৩৮.৩%। তার মধ্যে নারী শিক্ষার হার ৩৫.১% এবং পুরুষ শিক্ষার হার ৪১.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
পুটিমারী ইউনিয়নের অর্থনীতি মূলত কৃষি নির্ভর।
রণচণ্ডি ইউনিয়ন
রনচন্ডি ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৯৪।
কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৬৯০ একর বা ২৩ বর্গকিলোমিটার।
রনচন্ডি ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী রনচন্ডি ইউনিয়নের মোট জনসংখ্যা ছিল ২৫৭৪৬ জন, যার মধ্যে পুরুষ হল ১২৮৪৪ জন এবং নারী হল ১২৯০২ জন।
রনচন্ডি ইউনিয়নের গড় স্বাক্ষরতা হার ৩৬.৩%। তার মধ্যে নারী শিক্ষার হার ৩২.২% এবং পুরুষ শিক্ষার হার ৪০.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
১.রনচন্ডী স্কুল এন্ড কলেজ|
২.কিশামত বদি উচ্চ বিদ্যালয়|
৩.আনোয়ারমারী ডিগ্রি কলেজ |
রনচন্ডি ইউনিয়নের অর্থনীতি মূলত কৃষি নির্ভর।
তার পাশাপাশি মৎস্য চাষে বেশ সমৃদ্ধ
সম্মুখগামী মহালম্ফ
গণপ্রজাতন্ত্রী চীনের সম্মুখগামী মহালম্ফ (ইংরেজি: Great Leap Forward, "তা ইউয়ে চিন") ছিল ১৯৫৮ থেকে ১৯৬২ সাল পর্যন্ত চীনা কমিউনিস্ট পার্টি পরিচালিত একটি অর্থনৈতিক ও সামাজিক রূপান্তরপ্রত্যাশী অভিযান। চীনা কমিউনিস্ট পার্টির তৎকালীন সভাপতি মাও সে তুং অভিযানটির নেতৃত্ব দেন। এই অভিযানের লক্ষ্য ছিল চীনকে দ্রুত একটি কৃষিভিত্তিক অর্থনীতি থেকে সমাজতান্ত্রিক সমাজব্যবস্থায় রূপান্তরিত করা। এই রূপান্তরের মাধ্যম ছিল দ্রুত শিল্পায়ন এবং সমবায়ীকরণ। তবে অনেকে মনে করেন যে এই অভিযানের কারণেই চীনের মহাদুর্ভিক্ষ ঘটেছিল।
এই যুগে চীনের গ্রামীণ জীবনের প্রধান যে পরিবর্তনগুলি ঘটে, তার মধ্যে একটি ছিল ক্রমাগতভাবে বাধ্যতামূলক কৃষি সমবায়ীকরণের অবতারণা। ব্যক্তিগত মালিকানাধীন খামার করা নিষিদ্ধ করে দেওয়া হয়। যারা ব্যক্তিগত খামার করত তাদেরকে নিপীড়ন করা হয়ে এবং "অভ্যুত্থানবিরোধী" আখ্যা দেওয়া হয়। গ্রামীণ জনগণের উপর সামাজিক চাপ, চাপিয়ে দেওয়া শ্রম, কিংবা জনসম্মক্ষে প্রহসনমূলক বিচার ও সম্মানহানির মাধ্যমে নিয়মের কড়াকড়ি প্রয়োগ করা হয় । গ্রামীণ শিল্পায়ন, যা ছিল অভিযানের মূল লক্ষ্যগুলির একটি, "সম্মুখগামী মহালম্ফের ত্রুটিগুলির জন্য...ব্যর্থতায় পর্যবসিত হয়"।
অনেক ইতিহাসবিদ মনে করেন যে সম্মুখগামী মহালম্ফের ফলে কোটি কোটি মানুষের মৃত্যু হয়েছিল। নিম্নপক্ষে ১ কোটি ৮০ লক্ষের মৃত্যু হয়, তবে ইউ শিকুয়াং-এর বিস্তৃত গবেষণা অনুযায়ী এই আন্দোলনের ফলে চীনে ৫ কোটি ৫০ লক্ষ লোকের মৃত্যু হয়। ইতিহাসবিদ ফ্রাঙ্ক ডিকোটারের মতে "দমনপীড়ন, সন্ত্রাস ও সঙ্ঘবদ্ধ জুলুম ছিল সম্মুখগামী মহালম্ফের ভিত্তি" এবং এর কারণে "মানবেতিহাসের সবচেয়ে প্রাণঘাতী গণহত্যা" সংঘটিত হয়েছিল।
সম্মুখগামী মহালম্ফের বছরগুলিতে অর্থনৈতিক সংকোচন ঘটে। ১৯৫৩ থেকে ১৯৭৬ সালের মধ্যবর্তী সময়ে কেবল এই পর্বেই চীনের অর্থনীতি সংকুচিত হয়। রাজনৈতিক অর্থনীতিবিদ ডোয়াইট পার্কিন্‌স যুক্তি দেন যে "বিশাল পরিমাণ বিনিয়োগের পরে উৎপাদনে অত্যন্ত অল্প কিংবা শূন্য বৃদ্ধি ঘটেছিল...সংক্ষেপে বলতে গেলে, সম্মুখগামী মহালম্ফ ছিল খুবই খরুচে একটি বিপর্যয়।"
১৯৬০ সালের মে ও ১৯৬২ সালের মে মাসে অনুষ্ঠিত চীনা কমিউনিস্ট পার্টির সম্মেলনগুলিতে সম্মুখগামী মহালম্ফের ধ্বংসাত্মক প্রতিক্রিয়াগুলি অধ্যয়ন করা হয় এবং মাও সে তুং-এর সমালোচনা করা হয়। লিউ শাওছি ও তেং শিয়াওপিং-এর মত পার্টির মধ্যপন্থী সদস্যরা ক্ষমতায় আরোহণ করেন এবং সভাপতি মাও-কে দলের ভেতর থেকেই ক্ষমতার প্রান্তে সরিয়ে দেওয়া হয়। এর প্রতিক্রিয়ায় মাও ১৯৬৬ সালে সাংস্কৃতিক বিপ্লবের সূচনা করেন।
মাও-এর প্রতি সহানুভূতিশীল ব্যক্তিরা চীনের মহাদুর্ভিক্ষে মৃতের সংখ্যা প্রত্যাখ্যান করেন এবং এটা যে সম্মুখগামী মহালম্ফের কারণে ঘটেছিল তাও অস্বীকার করেন। তাদের মতে দ্রুত সরকারী শিল্পায়নের যে লক্ষ্য ছিল, এই অভিযানটি সেই লক্ষ্য অর্জনে সফল হয়।
মোহাম্মদ লনি মিয়া দেওয়ান
মো. লনি মিয়া দেওয়ান (জন্ম: অজানা - মৃত্যু: ১০ ফেব্রুয়ারি, ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মো. লনি মিয়া দেওয়ানের জন্ম লক্ষ্মীপুর জেলার রায়পুর উপজেলার দেবীপুর গ্রামে। তাঁর বাবার নাম বছির উদ্দিন এবং মায়ের নাম ময়না বেগম। তাঁর স্ত্রীর নাম ফুল বানু। তাঁর চার ছেলে, দুই মেয়ে।
ইপিআরে চাকরি করতেন মো. লনি মিয়া দেওয়ান । ১৯৭১ সালে কর্মরত ছিলেন চট্টগ্রাম ইপিআর সেক্টরে। হেডকোয়ার্টার কোম্পানির একটি প্লাটুনের দায়িত্বে ছিলেন তিনি। মুক্তিযুদ্ধ শুরু হলে তিনি যুদ্ধে যোগ দেন। চট্টগ্রামে প্রতিরোধ যুদ্ধ শেষে যুদ্ধ করেন ১ নম্বর সেক্টরে। বিভিন্ন যুদ্ধে দলনেতা হিসেবে তিনি বীরত্ব প্রদর্শন করেন।
১৯৭১ সালে মুক্তিযুদ্ধের শুরুতে চট্টগ্রামের অন্তর্গত পাহাড়তলীসহ চট্টগ্রাম শহরের বিভিন্ন স্থানে পাকিস্তান সেনাবাহিনীর সঙ্গে মুক্তিযোদ্ধাদের যুদ্ধ হয়। পাহাড়তলীর যুদ্ধ এর মধ্যে অন্যতম। এ যুদ্ধের বর্ণনা আছে সুকুমার বিশ্বাসের মুক্তিযুদ্ধে রাইফেলস ও অন্যান্য বাহিনী বইতে। অধিনায়কের নির্দেশ পেয়ে মো. লনি মিয়া দেওয়ান সহযোদ্ধাদের নিয়ে প্রতিরক্ষা অবস্থান নিলেন। যেকোনো সময় পাকিস্তান সেনাবাহিনী তাঁদের আক্রমণ করতে পারে। রাতে পাকিস্তানিরা আক্রমণ করল। সহযোদ্ধাদের সঙ্গে নিয়ে মো. লনি মিয়া দেওয়ান পাকিস্তানি আক্রমণ সাহসিকতার সঙ্গে মোকাবিলা করতে থাকলেন। সারা রাত যুদ্ধ চলে। পাঁচলাইশ থানায় অবস্থানরত লনি মিয়া দেওয়ান ২৫ মার্চে রাত ১১টায় রফিকুল ইসলামের, বীর উত্তম নির্দেশক্রমে অবাঙালিদের বন্দী করে তাঁর প্লাটুন নিয়ে পাহাড়তলী স্টেশনে এসে পৌঁছান। ২৬ মার্চ রাতে লনি মিয়া নির্দেশ পেয়ে স্টেশন থেকে প্লাটুন উঠিয়ে পাহাড়তলী রেলওয়ে বিল্ডিংয়ে ডিফেন্স নিলেন। রাত ১০টায় এই প্লাটুনটির ওপর যুদ্ধজাহাজ এন এস জাহাঙ্গীর থেকে পাকিস্তান সেনাবাহিনী ব্যাপকভাবে গোলা নিক্ষেপ করতে থাকে। ইপিআর বাহিনী যথোচিত জবাব দিতে থাকে এবং সারা রাত উভয় পক্ষের গোলাগুলি বিনিময় হয়। গোলাগুলিতে ইপিআর বাহিনীর অ্যামুনিশন প্রায় নিঃশেষ হয়ে এসেছিল। আর পাকিস্তান সেনাবাহিনী তাদের আক্রমণের মাত্রা তীব্র থেকে তীব্রতর করল। অব্যাহত আক্রমণে ইপিআর বাহিনীর পক্ষে টিকে থাকা দুরূহ হয়ে ওঠে। এমতাবস্থায় রফিকুল ইসলামের নির্দেশক্রমে প্লাটুনটি সেখান থেকে কোতোয়ালী এলাকাতে সরে আসে।
আলমগীর হায়দার
আলমগীর হায়দার (১৯৪৯-২০১৬) একজন বাংলাদেশী রাজনীতিবিদ। তিনি চাঁদপুর-৪ (সাবেক চাঁদপুর-৬) আসনের সাবেক সংসদ সদস্য। তিনি এই আসনে পর্যায়ক্রমে ৪ (চার) বার সংসদ সদস্য হিসেবে নির্বাচিত হয়েছেন।
আলমগীর হায়দারের পৈতৃক বাড়ি চাঁদপুর জেলার ফরিদগঞ্জ উপজেলার মূলপাড়া গ্রামে। তিনি ইসলামের পঞ্চম স্তম্ভ হজ্জ পালন করেন।
আলমগীর হায়দার ছিলেন একজন রাজনীতিবিদ।
আলহাজ্ব আলমগীর হায়দার একজন বাংলাদেশী রাজনীতিবিদ ছিলেন। তিনি বিএনপি-এর মনোনিত চাঁদপুর-৪ (সাবেক চাঁদপুর-৬) ফরিদগঞ্জ আসনের ৪ বারের নির্বাচিত সংসদ সদস্য ছিলেন। এছাড়াও তিনি চাঁদপুর জেলা বিএনপির সাবেক সাধারণ সম্পাদক ছিলেন।
দ্য মার্চেন্ট অব ভেনিস
মার্চেন্ট অব ভেনিস ( merchant of Venice) ষোড়শ শতাব্দীতে উইলিয়াম শেক্সপিয়র রচিত একটি জনপ্রিয় কমেডি নাটক। নাটকটি সম্ভবত ১৫৯৬-১৫৯৯ সালের মধ্যে রচিত হয়। "Quality of mercy" নাটকটির একটি বিখ্যাত উক্তি।
ইতালির ভেনিস শহরের সওদাগর অ্যান্টনিও। সকলের কাছে সে প্রশংসিত। আর এক ব্যবসায়ী শাইলক-নীতিহীন, সুদখোর, কুটবুদ্ধিসম্পন্ন। কেউ তাকে পছন্দ করেনা। সে অ্যান্টিনিওকে হিংসা করত। সংগত কারণেই অ্যান্টনিও তাকে দেখতে পারত না। অ্যান্টানিওর ঘনিষ্ট বন্ধু বাসানিও টাকার অভাবে পোর্তিয়াকে বিয়ের প্রস্তাব দিতে পারছে না। অবশেষে অ্যান্টনিও বন্ধুর মনোবাসনা পূরণ করতে শাইলকের কাছে টাকা ধার করে। তবে শর্ত থাকে যদি অ্যান্টিনিও সময়মতো টাকা পরিশোধ করতে না পারে তবে তার এক পাউন্ড মাংস কেটে দিতে হবে। টাকা পাওয়ায় একটি বিচিত্র পরীক্ষায় সফল হয়ে বাসানিও পোর্তিয়াকে বিয়ে করে।
টাকা প্রধানের সময়সীমা পার হওয়ায় শাইলক অ্যান্টিনিওর শরীর থেকে এক পাউন্ড মাংস দাবী করে। বিচারক অনুরোধ করলেও শাইলক অনমনীয়তা বজায় রাখে। খবরটা পোর্তিয়াকে বিচলিত করে এবং যখন অ্যান্টিনিয়র বিচারকার্য চলছে, তখন এক তরুন উকিলের ছদ্মবেশে পোর্তিয়া বিচারকের সামনে দাড়ায়। তরুণ উকিল শাইলককে অ্যান্টিনিওর শরীর থেকে রক্তপাতহীন এক পাউন্ড মাংস কেটে নিতে বলে কারণ রক্তের কথা দলিলে উল্লেখ ছিলনা।রক্তপাতহীন মাংস কাটা অসম্ভব। ধূর্ত শাইলক বিপদে পড়ে যায় এবং অবশেষে বিচারে সে হারে।
শেকস্পিয়ার নাটকের চরিত্রগুলো অসাধারণ দক্ষতার সাথে ফুটিয়ে তুলেছেন। প্রধান চরিত্রগুলো হল:
অ্যান্টোনিও নাটকের কেন্দ্রীয় চরিত্র। সে সৎ নির্ভীক ও বন্ধুবৎসল হিসেবে সকলের কাছে পরিচিত। অন্টোনিও পেশায় একজন ব্যবসায়ী। বন্ধুরা তার কাছে বিনা সুদে ঋণ নিতে পারে। বন্ধুত্বের মর্যাদা রক্ষা করতে তিনি তার জীবনকে পর্যন্ত বিপন্ন করেন। শাইলকের প্রতি ক্ষমা প্রদর্শন তার চরিত্রের আরেকটি আকর্ষণীয় দিক ফুটিয়ে তুলেছে।
শাইলক নাটকের একটি খল চরিত্র। সে জাতিতে একজন ইহুদি এবং পেশায় সুদ ব্যবসায়ী। তার কন্যা জেসিকা।
শাইলক অ্যান্টোনিওর সম্মান ও প্রতিপত্তিতে ঈর্ষান্নিত হয়ে তাকে হত্যা করার ফন্দি আটে। কিন্তু পোর্তিয়ার বুদ্ধিমত্তা অ্যান্টোনিওকে রক্ষা করে। বিচারে শাইলক পরাজিত হয় এবং তার অর্ধেক সম্পত্তি বাজেয়াপ্ত করা হয়।
শাইলকের চরিত্র বিশ্লেষণ করলে দেখা যায় সে ঈর্ষাপরায়ন ও কুটবুদ্ধি সম্পন্ন। শাইলক চরিত্রটি নাটকটির বহুমাত্রিকতা তুলে ধরেছে।
পোর্তিয়া নাটকটির কেন্দ্রীয় নারী চরিত্র। সে অ্যান্টনিওর বন্ধু বাসানিও স্ত্রী। সে সুন্দরী, বিত্তশালী ও অত্যন্ত মেধাবী। পোর্তিয়ার বুদ্ধিমত্তার পরিচয় পাওয়া যায়, তার স্বামী নির্বাচনের ঘটনায়। সে যখন জানতে পারে তার স্বামীর কারণে অ্যান্টনিওর জীবন বিপন্ন তখন সে বাসানিওকে আদালতে পাঠিয়ে নিজে এক উকিলের ছদ্মবেশে ঐ আদালতে যায় এবং অসাধারণ চাতুর্যতার সাথে শাইলককে বিচারে পরাজিত করে।
পোর্তিয়া অসাধারণ মেধাশক্তির গুণে অ্যান্টোনিয় রক্ষা পায়।
অ্যান্টোনিও বন্ধু বাসানিও। সে অমিতব্যয়ী এবং উচ্চ বিলাসী। শহরের সুন্দরী তরুণী পোর্তিয়াকে বিয়ে করতে অ্যান্টনিওর কাছে টাকা ধার করে। শাইলক এ সুযোগ গ্রহণ করে অ্যান্টনিও জীবন বিপন্ন করে। কিন্তু পোর্তিয়ার গুণে সে রক্ষা পায়। নাটকটিতে বাসানিও একজন সৎ ব্যক্তি ও আদর্শ স্বামী।
মার্চেন্ট অফ ভেনিস অবলম্বনে বেশ কয়েকটি চলচ্চিত্র ও টিভি সিরিজ বিশ্বের বিভিন্ন দেশে নির্মিত হয়েছে। উল্লেখযোগ্য চলচ্চিত্র ও টিভি সিরিজগুলোর তালিকা নিম্নে প্রকাশ করা হল:
রুবানা হক
রুবানা হক (জন্ম: ৯ ফেব্রুয়ারি, ১৯৬৪) একজন বাংলাদেশী কবি এবং ব্যবসায়ী। তিনি ঢাকা উত্তর সিটি কর্পোরেশনের সাবেক মেয়র আনিসুল হকের স্ত্রী। ২০১৩ ও ২০১৪ সালে করা বিবিসি ১০০ নারী নিবন্ধে তার নাম অন্তর্ভুক্ত ছিল। ২০০৬ সালে তিনি কবিতার জন্য সার্ক সাহিত্য পুরস্কার লাভ করেন।
কর্মজীবনে রুবানা মোহাম্মদী গ্রুপের ব্যবস্থাপনা পরিচালক। ২০০৬ থেক ২০১০ সালে তিনি সাউথএশিয়া টিভির প্রধান নির্বাহী কর্মকর্তা ছিলেন। এছাড়া তিনি এশিয়ান ইউনিভার্সিটি ফর ওম্যান এর ট্রাস্টী মেম্বার।
ব্যবসায়ের পাশাপাশি তিনি সাহিত্য চর্চার সাথেও জড়িত। ""টাইম অফ মাই লাইফ" তার লেখা কবিতার বই।
রুবানা হক রাজনীতিবিদ এবং টেলিভিশন উপস্থাপক আনিসুল হকের সাথে বিবাহবন্ধনে আবদ্ধ হন। এই দম্পতির তিনজন সন্তান রয়েছে। বড়ছেলে নাভিদুল হক বোস্টনের বেন্টলি ইউনিভার্সিটি থেকে ব্যবস্থাপনায় উচ্চতর ডিগ্রি অর্জন করেন। বর্তমানে তিনি মোহাম্মদী গ্রুপের পরিচালক ও দেশ এনার্জি লি: এর ব্যবস্থাপনা পরিচালক হিসাবে কর্মরত আছেন।
তিনি বর্তমানে কলকাতার যাদবপুর বিশ্ববিদ্যালয় থেকে পিএইচডি করছেন।
দীপক শোধন
রোশন হর্ষদলাল দীপক শোধন (; জন্ম: ১৮ অক্টোবর, ১৯২৮ - মৃত্যু: ১৬ মে, ২০১৬) গুজরাতের আহমদাবাদে জন্মগ্রহণকারী প্রথিতযশা ভারতীয় টেস্ট ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে গুজরাত ও বরোদার প্রতিনিধিত্ব করেন। দলে তিনি মূলতঃ ব্যাটসম্যান ছিলেন। বামহাতে ব্যাটিংয়ের পাশাপাশি বামহাতে মিডিয়াম বোলিংয়েও পারদর্শীতা দেখিয়েছেন দীপক শোধন।
শোধন বামহাতি ব্যাটসম্যান ছিলেন ও মাঝে-মধ্যে মিডিয়াম পেস বোলিং করতেন। লালা অমরনাথের পর দ্বিতীয় ভারতীয় ব্যাটসম্যানরূপে টেস্ট অভিষেকে সেঞ্চুরি করার গৌরব অর্জন করেন। সফরের শুরুতে পাকিস্তান একাদশের বিপক্ষে পশ্চিম অঞ্চলের সদস্যরূপে অপরাজিত ৮৯* রান তোলার প্রেক্ষিতে দলের সদস্য মনোনীত হন। ১৯৫২ সালের কলকাতা টেস্টে তাঁকে দ্বাদশ ব্যক্তি হিসেবে রাখা হয়। কিন্তু খেলতে অক্ষম বিজয় হাজারের পরিবর্তে ফিল্ডিং করতে নামানো হয়। কলকাতায় প্রত্যেক ভারতীয় ব্যাটসম্যান দুই অঙ্কের কোটায় রান তুলেন। তন্মধ্যে ৮ নম্বরে ব্যাটিং করতে নেমে শোধন ১১০ রানের মনোজ্ঞ ইনিংস উপহার দেন। পরবর্তীতে তাঁর এ শতক সম্পর্কে এক স্বাক্ষাৎকারে বলেন যে, ‘আমি নিজেকে আক্রমণাত্মক খেলোয়াড় হিসেবে জানি। আমি টের পেয়েছিলাম যে পাকিস্তান আক্রমণাত্মক ফিল্ডিং সাজিয়েছে। নবম উইকেট পতনের পরও আমি পরপর দুইটি বাউন্ডারি হাঁকিয়ে ১০০ রানে পৌঁছি।’ শেষ উইকেটে গুলাম আহমেদের সাথে মূল্যবান ৪০ রানের জুটি গড়েন।
এরপর পোর্ট অব স্পেনে স্বাগতিক ওয়েস্ট ইন্ডিজের বিপক্ষে অনুষ্ঠিত প্রথম টেস্টে ৪৫ ও ১১ তুলেন। পরবর্তী তিন টেস্টে অংশ নেননি। সিরিজের শেষ টেস্টে তাঁকে নেয়া হলেও অসুস্থ হয়ে পড়েন। দ্বিতীয় ইনিংসে ১০ নম্বরে ব্যাটিংয়ে নেমে গুরুত্বপূর্ণ অপরাজিত ১৫* রান তুলেন। এটিই তাঁর শেষ টেস্ট ছিল। এরপর আর কখনো তাঁকে ভারতের পক্ষে খেলতে দেখা যায়নি।
দীপক শোধনের ৬০.৩৩ গড়ে রান সংগ্রহ ভারতীয় ব্যাটসম্যানদের সম্পূর্ণ খেলোয়াড়ী জীবন শেষ করা ক্রিকেটারদের মধ্যে অদ্যাবধি সর্বোচ্চ গড়রূপে বিবেচিত। রঞ্জী ট্রফিতে গুজরাতের পক্ষেই অধিকাংশ সময় খেলেছেন। এরপর তিনি বরোদায় স্থানান্তরিত হন।
তরুণ অবস্থায় তিনি ভালোমানের হকি খেলোয়াড় ছিলেন। বামহাতি হওয়ায় তাঁর বামহাতে খেলার উপযোগী হকিস্টিকের প্রয়োজন পড়তো।.
ভারতীয় দলে তাঁর অনুপস্থিতির বিষয়ে কোন ব্যাখ্যা দেয়া হয়নি। ধারনা করা হয় যে, তিনি দল নির্বাচকমণ্ডলীর উপেক্ষার পাত্র ছিলেন। ২০০৪ সালে ‘দ্য কভার্স আর অফ’ শীর্ষক আত্মজীবনীমূলক গ্রন্থ প্রকাশ করেন। রাজন বালা বিভিন্ন ব্যক্তির সাথে স্বাক্ষাৎকার নিয়ে জেনেছেন যে, দীপক শোধন ও বিনু মানকড়ের মধ্যকার স্নায়ুযুদ্ধের কারণেই তাঁর খেলোয়াড়ী জীবন শেষ হয়ে যায়। দলের জ্যেষ্ঠ খেলোয়াড়রূপে মানকড়ের সাথে অধিনায়ক বিজয় হাজারের সুসম্পর্ক ছিল না। প্রচলিত রয়েছে যে, এ সময় মানকড় তাঁকে তাঁর সাথে অথবা হাজারেকে বেঁছে নিতে বললে সূধন ভারতীয় দলে অবস্থানের কথা বলেন। মানকড় তাঁকে দল থেকে বের করে দেয়ার হুমকি দেন। ওয়েস্ট ইন্ডিজ সফর শেষে হাজারেকে দল থেকে বের করে দেয়া হয় ও মানকড়কে তাঁর স্থলাভিষিক্ত করা হয়।
১৬ মে, ২০১৬ তারিখে আহমদাবাদের নিজ বাড়ীতে ৮৭ বছর বয়সে তাঁর দেহাবসান ঘটে। তিনি ফুসফুসের ক্যান্সারে ভুগছিলেন। ফেব্রুয়ারি, ২০১৬ সালে তাঁর এ রোগ ধরা পড়ে। মৃত্যুকালীন তিনিই ভারতের বয়োঃজ্যেষ্ঠ সাবেক ভারতীয় ক্রিকেটার ছিলেন।
১৯৯৭ মহিলা ক্রিকেট বিশ্বকাপ
১৯৯৭ সালের মহিলা ক্রিকেট বিশ্বকাপ ভারতে অনুষ্ঠিত হয়। মহিলাদের একদিনের আন্তর্জাতিক ক্রিকেট প্রতিযোগিতাটি সম্প্রচারস্বত্ত্বের কারণে হিরো হোন্ডা মহিলা বিশ্বকাপ নামে পরিচিতি পায়। রেকর্ডসংখ্যক ১১টি দল ২৫টি মাঠে ৩২টি খেলায় প্রতিদ্বন্দ্বিতায় অবতীর্ণ হয়। সেমি-ফাইনালে ইংল্যান্ড, অস্ট্রেলিয়া, নিউজিল্যান্ড ও ভারত অগ্রসর হয়। ২৯ ডিসেম্বর, ১৯৯৭ তারিখের চূড়ান্ত খেলায় অস্ট্রেলিয়া ও নিউজিল্যান্ড একে-অপরের মুখোমুখি হয়। ৮০,০০০ দর্শকের উপস্থিতিতে অস্ট্রেলিয়া নিউজিল্যান্ডকে পরাজিত করে ৪র্থবারের মতো চ্যাম্পিয়নশীপের শিরোপা জয় করে।
১৯৯৭ সালের বিশ্বকাপে একগুচ্ছ রেকর্ড স্থাপিত হয় যা ২০০৮ সাল পর্যন্ত মহিলাদের একদিনের আন্তর্জাতিক পর্যন্ত অক্ষুণ্ন থাকে। তন্মধ্যে, বেলিন্ডা ক্লার্কের অপরাজিত ২২৯* ও শার্লত এডওয়ার্ডসের অপরাজিত ১৭৩* রান অন্যতম। এছাড়াও, অধিনায়ক হিসেবে এক সিরিজে বেলিন্ডা ক্লার্ক ৪৪৫ রান তুলেন। পাকিস্তানের ৮২ বলে তোলা ২৭ রান সর্বনিম্ন ইনিংসরূপে স্বীকৃতি পায়।
১৯৯৭ সালের মহিলা ক্রিকেট বিশ্বকাপ প্রতিযোগিতা আয়োজনে ভারতের ২৫টি ক্রিকেট মাঠ ব্যবহার করা হয়।
১১টি মহিলা ক্রিকেট দলের মধ্যে পঁচিশটি খেলা আয়োজনের মাধ্যমে প্রতিযোগিতা শুরু হয়। এ সংখ্যাটি যে-কোন মহিলা ক্রিকেট বিশ্বকাপের মধ্যে ঐ সময়ে সর্বোচ্চ ছিল। ঐ খেলাগুলো শেষে অস্ট্রেলিয়া, ইংল্যান্ড, নেদারল্যান্ডস, শ্রীলঙ্কা, ভারত, দক্ষিণ আফ্রিকা, আয়ারল্যান্ড ও নিউজিল্যান্ড কোয়ার্টার ফাইনালে পৌঁছে। অন্যদিকে, ডেনমার্ক, পাকিস্তান ও ওয়েস্ট ইন্ডিজ প্রতিযোগিতা থেকে বিদায় নেয়। তবে, এ পর্বের প্রথম তিনটি খেলা প্রচণ্ড ঝড়ের কারণে ৯ ডিসেম্বর থেকে ১০ ডিসেম্বর পর্যন্ত কোন বল মাঠে গড়ানো বাদেই পরিত্যক্ত হয়।
গাঙ্গুবাঈ হাঙ্গল
গাঙ্গুবাঈ হাঙ্গল (৫ মার্চ ১৯১৩ - ২১ জুলাই ২০০৯) হিন্দুস্তানি শাস্ত্রীয় সংগীতের খেয়াল ধারার একজন ভারতীয় গায়িকা, যিনি তাঁর গভীর ও শক্তিশালী গলার জন্য পরিচিত ছিলেন। উনি কিরানা ঘরানার অন্তর্গত ছিলেন।
বেকরা নদী
বেকরা নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেকরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬০।
বেতৈর নদী
বেতৈর নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ১০৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেতৈর নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬১।
পাতি কামিলা
পাতি কামিলা (বৈজ্ঞানিক নাম: "Muraenesox bagio") (ইংরেজি: "Common Pike eel") Muraenesocidae পরিবারের Muraenesox গণের একটি স্বাদুপানির মাছ।
পাতি কামিলার দেহ অনেক লম্বা, সম্মুখে চোঙাকৃতির কিন্তু পশ্চাতে চাপা। তুণ্ড প্রলম্বিত। মুখ বড়, ম্যাক্রিলা চোখের অনেক পিছন পর্যন্ত প্রসারিত। সম্মুখ নাসারন্ধ্র নালীর ন্যায় ও তুণ্ডের সম্মুখ তৃতীয়াংশে অবস্থিত কিন্তু পশ্চাৎ নাসারন্ধ্র তুণ্ডের মধ্য তৃতীয়াংশে অবস্থিত। এদের জিহ্বা অনুপস্থিত।
এই প্রজাতির মাছ বাংলাদেশ, ভারত, শ্রীলংকা, আফ্রিকার পূর্ব উপকূলে, লোহিত সাগর, ইন্দো-অস্ট্রেলিয়ার দ্বীপপুঞ্জ, চীন, ফিলিপাইন এবং জাপান অঞ্চলে পাওয়া যায়।
সমুদ্রের এবং পানির তলদেশ দিয়ে চলাচল করে।এদের স্বাদুপানিতে দেখা যায়। জোয়ার-ভাঁটার সময় এদের নদীতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এখনও বঙ্গোপসাগরে এ মাছ সহজেই পাওয়া যায়।
বেদুরি নদী
বেদুরি নদী বাংলাদেশের উত্তর-পূর্বাঞ্চলের ময়মনসিংহ ও নেত্রকোনা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেদুরি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬২।
দক্ষিণ রাজানগর ইউনিয়ন
দক্ষিণ রাজানগর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
দক্ষিণ রাজানগর ইউনিয়নের আয়তন ৪৬৪৬ একর (১৮.৮০ বর্গ কিলোমিটার)।
২০১১ সালের পরিসংখ্যান অনুযায়ী দক্ষিণ রাজানগর ইউনিয়নের লোকসংখ্যা ২৪,৩০০ জন। এর মধ্যে পুরুষ ১৩,৩০২ জন এবং মহিলা ১০,৯৯৮ জন।
রাঙ্গুনিয়া উপজেলার উত্তরাংশে দক্ষিণ রাজানগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে রাজানগর ইউনিয়ন ও ইসলামপুর ইউনিয়ন, পূর্বে ইসলামপুর ইউনিয়ন, দক্ষিণে লালানগর ইউনিয়ন এবং পশ্চিমে পারুয়া ইউনিয়ন ও রাজানগর ইউনিয়ন অবস্থিত।
২০০৩ সালে রাঙ্গুনিয়া উপজেলার আওতাধীন বৃহত্তর রাজানগর ইউনিয়নকে বিভক্ত করে ৩টি ইউনিয়ন পরিষদ গঠন করা হয়, তন্মধ্যে দক্ষিণ রাজানগর অন্যতম।
দক্ষিণ রাজানগর ইউনিয়ন রাঙ্গুনিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
দক্ষিণ রাজানগর ইউনিয়নের স্বাক্ষরতার হার ৬৩.৮৩%। এ ইউনিয়নে ২টি মাধ্যমিক বিদ্যালয়, ৬টি প্রাথমিক বিদ্যালয়, ২টি মাদ্রাসা ও ১টি কিন্ডারগার্টেন রয়েছে।দক্ষিণ রাজানগর ইউনিয়নের প্রধান সড়ক মরিয়মনগর-রাণীরহাট সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা ও রিক্সা। এছাড়া চট্টগ্রাম-ধামাইরহাট বাস সার্ভিস এ অঞ্চলের শহরমুখী যাতায়াতের অন্যতম মাধ্যম।
দক্ষিণ রাজানগর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়াও রয়েছে কুরমাইকুল খাল ও ঘাগড়া খাল।
দক্ষিণ রাজানগর ইউনিয়নের প্রধান ২টি হাট/বাজার হল ধামাইরহাট ও রাজারহাট।
রাঙ্গুনিয়া উপজেলা থেকে পারুয়া সড়ক দিয়ে যাওয়ার পর রাজারহাট বাজারের পাশে ১০০ বছরের পুরনো রাজবাড়ী।
ভাবনা নদী
ভাবনা নদী বা বাঁশিয়া নদী বা বহিয়া গাং বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ৫৬ কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভাবনা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৩।
বাংলা খারু
বাংলা খারু বা হিজরা (বৈজ্ঞানিক নাম: "Pisodonophis boro") (ইংরেজি: "Rice-paddy eel") Ophichthidae পরিবারের Pisodonophis গণের একটি স্বাদুপানির মাছ।
সাধারণভাবে বাংলা খারু প্রজাতির দেহ লম্বা, তুণ্ড বর্ধিত, মুখের চির প্রশস্ত ও চোখের পিছন পর্যন্ত প্রসারিত। দাঁত বিভিন্ন প্রকারের, সাধারণত ম্যাক্সিলায় একটি বৃহৎ প্যাঁচে অবস্থিত এবং দেখতে কোণাকৃতির।
এই প্রজাতির মাছ ইন্দো-পশ্চিম প্রশান্ত মহাসাগর, ভারত, বাংলাদেশ, মায়ানমার, থাইল্যান্ড, চীনে পাওয়া যায়।
এরা মোহনায় বাস করে, স্বাদুপানি ও ধানক্ষেতেও দেখা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এ মাছ বাজারে পাওয়া যায়। নদীর মোহনায়, উপকূলীয় এলাকার জলাশয়ে পাওয়া যায়।
ইসলামপুর ইউনিয়ন, রাঙ্গুনিয়া
ইসলামপুর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
ইসলামপুর ইউনিয়নের আয়তন ৮৮৪৯ একর (৩৫.৮১ বর্গ কিলোমিটার)।
২০১১ সালের পরিসংখ্যান অনুযায়ী ইসলামপুর ইউনিয়নের লোকসংখ্যা প্রায় ১৯,৯০২ জন। এর মধ্যে পুরুষ ১০,৮৯৫ জন এবং মহিলা ৯,০০৭ জন।
রাঙ্গুনিয়া উপজেলার সর্ব-উত্তরে ইসলামপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের পশ্চিমে রাজানগর ইউনিয়ন, দক্ষিণে দক্ষিণ রাজানগর ইউনিয়ন ও হোসনাবাদ ইউনিয়ন, পূর্বে রাঙ্গামাটি জেলার কাপ্তাই উপজেলার ওয়াজ্ঞা ইউনিয়ন ও কাউখালী উপজেলার ঘাগড়া ইউনিয়ন এবং উত্তরে রাঙ্গামাটি জেলার কাউখালী উপজেলার ঘাগড়া ইউনিয়ন অবস্থিত।
২০০৩ সালে রাঙ্গুনিয়া উপজেলার আওতাধীন বৃহত্তর রাজানগর ইউনিয়নকে বিভক্ত করে ৩টি ইউনিয়ন পরিষদ গঠন করা হয়, তন্মধ্যে ইসলামপুর অন্যতম।
ইসলামপুর ইউনিয়ন রাঙ্গুনিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। ওয়ার্ডভিত্তিক এ ইউনিয়নের গ্রামগুলো হল:
ইসলামপুর ইউনিয়নের স্বাক্ষরতার হার ৪৭.৪৬%। এ ইউনিয়নে ১টি মাধ্যমিক বিদ্যালয়, ৩টি মাদ্রাসা, ৭টি প্রাথমিক বিদ্যালয় ও ১টি কিন্ডারগার্টেন রয়েছে।চট্টগ্রাম শহরের অক্সিজেন বাস টার্মিনাল হতে চট্টগ্রাম-রাঙ্গামাটি মহাসড়ক হয়ে ইসলামপুর ইউনিয়নে আসা যায়। এছাড়াও বহদ্দারহাট বাস টার্মিনাল হতে চট্টগ্রাম-কাপ্তাই সড়ক হয়ে মরিয়ম নগর চৌমুহনী এবং মরিয়ম নগর চৌমুহনী হতে মরিয়মনগর-রাণীরহাট সড়ক হয়ে ইসলামপুর ইউনিয়ন আসা যায়।
ইসলামপুর ইউনিয়নে ২৩টি মসজিদ ও ৯টি প্যাগোডা রয়েছে।
ইসলামপুর ইউনিয়নে বহু ভাষা ভাষির লোক রয়েছে। যেমন: বাঙ্গালী, চাকমা, মারমা, তঞ্চঙ্গ্যা। তারা প্রত্যেকেই নিজ নিজ ভাষায় কথা বলে।
ইসলামপুর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়া এ ইউনিয়নের উপর দিয়ে প্রবাহিত হচ্ছে ঘাগড়া খাল, রাজখালী খাল এবং বেতছড়ি খাল।
ইসলামপুর ইউনিয়নের প্রধান হাট/বাজার হল গাবতলী বাজার।
রাণীরহাট থেকে প্রায় ৫ কিলোমিটার দূরে অবস্থিত। রাণীরহাট থেকে কাউখালীর গাড়ীতে করে যেতে হয়। কাউখালী যাওয়ার পথে রাস্তার পাশে সুন্দর মনোরম পরিবেশে পাইন বাগান অবস্থিত।
ঘোড়া মাছি
ঘোড়া মাছি সত্যিকার অর্থে একপ্রকার মাছি যেটা ডিপ্টেরা পর্বের টাবানিডী ফ্যামিলির অন্তর্গত ।
এরা আকারে বড় হয় এবং খুব দ্রুত উড়ে। স্ত্রী ঘোড়া মাছিরা রক্ত খাওয়ার জন্য মানুষ বা প্রানীদের কামড়ায়।এরা অন্ধকার বা ছায়া এড়িয়ে সূর্যের আলোতে উড়তে পছন্দ করে এবং রাতের বেলায় অকর্মঠ থাকে। এই মাছিদের সামান্য কিছু প্রজাতি বসতিহীন দ্বীপ ও মেরু অঞ্চলে বাস করে আর বাকিরা সাধারণত সবখানে থাকে।
শ্রী চিন্ময়
চিন্ময় কুমার ঘোষ (শ্রী চিন্ময় নামে বেশি পরিচিত, ২৭ আগস্ট, ১৯৩১ – ১১ অক্টোবর, ২০০৭), ছিলেন একজন মহাত্মা ও হিন্দুধর্মের সংস্কারক। ১৯৬৪ সালে তিনি নিউ ইয়র্ক সিটি চলে যান এবং সেখানে যোগ ধর্ম চর্চা শুরু করেন। চিন্ময় নিউ ইয়র্কের কুইন্স শহরে প্রথম মেডিটেশন সেন্টার প্রতিষ্ঠা করেন এবং পরে ৬০টি দেশে তার অনুসারীর পরিমাণ দাড়ায় ৭,০০০। এছাড়া লেখক, শিল্পী, কবি ও সঙ্গীতজ্ঞ হিসেবে তিনি বিভিন্ন কনসার্ট ও মেডিটেশন প্রোগ্রামে অংশগ্রহণ করেন। তিনি দৌড়, সাঁতার ও ভার উত্তোলনের মত আথলেটিকের সাথেও জড়িত ছিলেন। তিনি ম্যারাথন ও অন্যান্য দৌড় প্রতিযোগিতার আয়োজন করেন এবং তিনি নিজেও দৌড়বিদ ছিলেন। পরবর্তীতে হাঁটুতে আঘাতপ্রাপ্ত হলে ভার উত্তোলনে মনোনিবেশ করেন।
চিন্ময় ১৯৩১ সালের ২৭ আগস্ট তৎকালীন ব্রিটিশ ভারতের (বর্তমান বাংলাদেশ) চট্টগ্রাম জেলার বোয়ালখালী উপজেলার শাকপুরা গ্রামে জন্মগ্রহণ করেন। সাত ভাই-বোনের মধ্যে তিনি ছিলেন সবার ছোট। ১৯৪৩ সালে অসুস্থতার কারণে তার পিতা মৃত্যুবরণ করেন এবং এর কয়েক মাস পর তার মাও মারা যান। ১৯৪৪ সালে ১২ বছর বয়সী চিন্ময় শ্রী অরবিন্দ আশ্রমে তার ভাই ও বোনদের কাছে চলে যান। সেখানে তার বড় ভাই হৃদয় ও চিত্ত আগেই ছিল।
আশ্রমে তিনি পরবর্তী ২০ বছর বিভিন্ন আধ্যাত্মিক কার্যক্রম, যেমন ধ্যান, বাংলা ও ইংরেজি সাহিত্য অধ্যয়ন, ও আশ্রমের কাজ করেন। চিন্ময় প্রায় আট বছর আশ্রমের সাধারণ সম্পাদক নলিনী কান্ত গুপ্তের ব্যক্তিগত সহকারী ছিলেন। তিনি তার লেখাগুলো বাংলা থেকে ইংরেজিতে অনুবাদ করে দিতেন।
চিন্ময় ১৯৭৪ সালে কানাডার অত্তাওয়া ভ্রমণকালে অঙ্কন শুরু করেন। তিনি তার এই শিল্পকর্মের নাম দেন "ঝর্ণা কলা"। তার শিল্পকর্মের অনুপ্রেরণা হিসেবে কাজ করে বৈশ্বিক একাত্মতা ও বৈশ্বিক শান্তি।
তার শিল্পকর্ম প্যারিসের ল্যুভ্র সংগ্রহালয় ও ইউনেস্কোর অফিস, লন্ডনের ভিক্টোরিয়া মিউজিয়াম, আলবার্ট মিউজিয়াম ও মল গ্যালারি, সাংক্‌ত পিতেরবুর্গের মিউজিয়াম অফ মডার্ন আর্ট, নিউ ইয়র্কের জন এফ কেনেডি আন্তর্জাতিক বিমানবন্দর, এবং জাতিসংঘ সদর দপ্তরে বিদ্যমান।
চিন্ময়ের অনুসারীদের মতে, তিনি বাংলায় এবং ইংরেজি ভাষায় গীতসহ সহস্রাধিক সঙ্গীতের সুর করেছেন। তার মধ্যে অনেকগুলো গান গীত ও পান্ডুলিপি আকারে শ্রী চিন্ময়ের গান এবং অডিও আকারে রেডিও শ্রী চিন্ময়ে প্রকাশিত হয়। তিনি জ্যামাইকাতে দুইটি গানের অ্যালবাম প্রকাশ করেন। ১৯৭৬ সালে "মিউজিক ফর মেডিটেশন" নামে একটি ফোকওয়ে রেকর্ডস অ্যালবাম প্রকাশ করেন।
শ্রী চিন্ময় সেন্টার অনুসারে, চিন্ময় ১২০,০০০ এর অধিক কবিতা লিখেছেন। এর মধ্যে অনেকগুলো কবিতা হল সুক্তির মত - ছোট কিন্তু পুর্ণাঙ্গ ছত্র, যেমন "আমরা সত্যই অসীম, যদি আমরা চেষ্টা করার সাহস করি এবং আস্থা রাখি"। চিন্ময় ধ্রুপদী ধাঁচের কাব্যের কয়েকটি ভলিউম প্রকাশ করেন। ২০০১ সালে চিন্ময় জাতিসংঘে "ডায়লগ অ্যামং সিভিলাইজেশন্স থ্রো পোয়েট্রি"র প্রচারণা হিসেবে তার কবিতা আবৃতি করেন। ২০১০ সালের ১১ সেপ্টেম্বর নিউ ইয়র্কের গভর্নর ডেভিড প্যাটারসন ৯/১১ এর নবম বার্ষিকীতে আশা নিয়ে রচিত চিন্ময়ের তিনটি কবিতা আবৃতি করেন।
(স্পেনীয় ভাষায়)
চিন্ময় প্রাপ্ত প্রধান প্রধান পুরস্কার ও সম্মাননাসমূহ হল:
বাংলাদেশের পোস্ট কোডের তালিকা
এটি গণপ্রজাতন্ত্রী বাংলাদেশের পোস্ট কোডগুলির একটি তালিকা।
অনাকাঙ্ক্ষিত সম্পাদনা থেকে বিরত থাকুন।
হায়দার আলী
হায়দার আলী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
হায়দার আলীর জন্ম ময়মনসিংহের মুক্তাগাছা উপজেলার শ্রীপুর মাইজহাটি গ্রামে। তাঁর বাবার নাম জবেদ আলী ফকির এবং মায়ের নাম হাজেরা খাতুন। তাঁর স্ত্রীর নাম উম্মে কুলসুম। তাঁর দুই মেয়ে ও এক ছেলে।
১৯৭১ সালে ইপিআরে চাকরি করতেন হায়দার আলী। কর্মরত ছিলেন ব্রাহ্মণবাড়িয়ার কসবা বিওপিতে। মুক্তিযুদ্ধ শুরু হলে তিনি যুদ্ধে যোগ দেন। পরে ভারতে যান। সেখানে তাঁকে দ্বিতীয় ইস্ট বেঙ্গল রেজিমেন্টে অন্তর্ভুক্ত করা হয়। তিনি ৩ নম্বর সেক্টর ও এস ব্রিগেডের অধীনে বিভিন্ন স্থানে যুদ্ধ করেন। স্বাধীনতার পর তিনি ১৯৯০ সাল পর্যন্ত বিডিআরে চাকরি করেন।
১৯৭১ সালের, আগস্টের মাঝামাঝি, সিলেটের তেলিয়াপাড়ায় একটি চা-বাগানে শেষ রাতের দিকে নিস্তব্ধ চা-বাগানের ভেতরে মুক্তিযোদ্ধাদের ক্যাম্প হায়দার আলীসহ পরিশ্রান্ত মুক্তিযোদ্ধারা সেখানে ঘুমিয়ে ছিলেন। কয়েকজন সহযোদ্ধা সতর্ক প্রহরায় ছিলেন। এমন সময় গোলাগুলির শব্দে ভেঙে পড়ল রাতের নিস্তব্ধতা। মুক্তিযোদ্ধারা জেগে যান। জানতে পারলেন, পাকিস্তানি সেনারা পেছন দিক থেকে তাঁদের ক্যাম্পে আক্রমণ করেছে। আকস্মিক এই আক্রমণে তাঁরা কিছুটা হতচকিত হলেও সেটি নিয়ে ভাবার সময় ছিল না। যে যেভাবে পারলেন দ্রুত পজিশন নিয়ে পাকিস্তানি সেনাদের প্রতিরোধে গোলাগুলি শুরু করলেন। মুহূর্তেই শুরু হয়ে গেল তুমুল যুদ্ধ। হায়দার আলীসহ তাঁর সহযোদ্ধারা সাহসিকতার সঙ্গে যুদ্ধ করেও ব্যর্থ হলেন। এক ঘণ্টার মধ্যেই তাঁদের ক্যাম্প পাকিস্তানি সেনারা দখল করে ফেলল। শহীদ হলেন তাঁর প্রায় ১৬ জন সহযোদ্ধা। মোবারক আলী নামে এক সহযোদ্ধা তাঁর চোখের সামনেই শহীদ হলেন। ব্যাপক ক্ষয়ক্ষতি এড়ানোর জন্য তাঁদেরকে অধিনায়ক পশ্চাদপসরণের নির্দেশ দিয়েছিলেন। সে সময় পাকিস্তানি সেনারা তাঁদের অবস্থানের ওপর বৃষ্টির মতো গোলাবর্ষণ করছিল। তাঁরা কভারিং ফায়ারের আড়ালে পেছনে যাচ্ছিলেন। কেউ ক্রলিং করে, কেউ মাথা নিচু করে দৌড়ে। সহযোদ্ধা মোবারক আলী দৌড়ে যাচ্ছেন, এমন সময় তাঁর পিঠের ওপর একটি গোলা এসে পড়ে। 
নিরাপদ স্থানে সমবেত হওয়ার পর অধিনায়ক তাঁদের যেকোনো মূল্যে ওই ক্যাম্প দখল করতে বলেন। পরদিন হায়দার আলীরা নতুন করে শক্তি সঞ্চয় করে পাকিস্তানি সেনাদের আক্রমণ করেন। ভোর চারটায় তাঁরা পাকিস্তানি সেনাদের আক্রমণ করলে শুরু হয় তুমুল যুদ্ধ। পাকিস্তানি সেনারাও তীব্রভাবে প্রতিরোধ চালিয়ে যাচ্ছিল। একটি টিলার ওপর ছিল পাকিস্তানি সেনাদের মেশিনগান পোস্ট। তারা সেখান থেকে বৃষ্টির মতো গুলি করছিল। এর জন্য মুক্তিযোদ্ধারা সামনে এগোতে পারছিলেন না। তখন হায়দার আলী মৃত্যুভয় ঝেরে ফেলে পাহাড়ি নালার মধ্য দিয়ে ক্রলিং করে একাই এগিয়ে যান সেদিকে। পাকিস্তানি সেনাদের চোখ ফাঁকি দিয়ে তিনি সেই মেশিনগান পোস্টে দুটি গ্রেনেড চার্জ করেন। বিস্ফোরণের সঙ্গে সঙ্গে সেখান থেকে গুলি বন্ধ হয়ে গেল। শুধু আর্তনাদের শব্দ ভেসে আসছিল। পরে সেই আর্তনাদের শব্দও আর শোনা যাচ্ছিল না। তখন হায়দার আলী ক্রলিং করে কাছে গিয়ে দেখেন, চার পাকিস্তানি সেনা আহত অবস্থায় পড়ে আছে। তিনি এসএমজি ব্রাশফায়ারে তাদের হত্যা করেন। মেশিনগান পোস্ট ধ্বংস হওয়ার পর পাকিস্তানি সেনারা সেখান থেকে পালিয়ে যায়।
দেওয়ান একলিমুর রাজা চৌধুরী
দেওয়ান একলিমুর রাজা চৌধুরী (জন্ম: ৫ নভেম্বর, ১৮৮৯ - মৃত্যু:১৪ই অগাস্ট ১৯৬৪ ) হলেন একজন রাজনীতিবিদ , মরমী, কবি ও লেখক, যিনি কেন্দ্রীয় মুসলিম সাহিত্য সংসদের সভাপতি ছিলেন। তিনি বিখ্যাত মরমী কবি হাছন রাজার পুত্র।
দেওয়ান একলিমুর রাজা চৌধুরী ১৮৮৯খ্রি ৫ নভেম্বর সিলেট জেলার বিশ্বনাথ থানার ঐতিহ্যবাহী রামপাশা গ্রামে জন্মগ্রহন করেন। পিতা জগত বিখ্যাত মরমি কবি দেওয়ান হাছন রাজা চৌধুরী। মাতার নাম মোছাম্মাৎ ছজিদা বেগম বা সাজেদা ।দেওয়ান হাছন রাজা ছিলেন জমিদারী নিয়ে ব্যস্ত ।তাঁর বিশাল জমিদারী,পাইক-পেয়াদা ইত্যাদি সামলাতে গিয়ে পুত্র একলিমুর রাজার প্রতি আলাদাভাবে নজর দেওয়ার সময় তাঁর খুব একটা ছিল না সে জন্য একলিমুর রাজার বাল্যশিক্ষা দেরীতে শুরু হয়েছিল তার আবার নানান কারন ও ছিল কারন হলো অভিজাত শিক্ষক ছাড়া ছেলেকে পড়াবেন না ।পরে মনটু বাবু নামক ব্রাহ্মণ শিক্ষকের অধীনে একলিমুর রাজার হাতে খড়ি হয় ।প্রথম দিন শিক্ষক কে ১০১ টাকা নজরানা দেওয়া হয় ।এই শিক্ষকের নিকট একলিমুর রাজা পড়েন প্রায় বছর খানেক তখন তাঁর বয়স ৮-৯ হবে এর পর তাকে সুনামগঞ্জ জুবলী হাই স্কুলে ভর্তি করা হয় ।সেখানে 
কিছুদিন অতিবাহিত করার পর অধিকতর উন্নত পরিবেশে শিক্ষা অর্জনের জন্য তাঁকে ভর্তি করা হয় সিলেট সরকারী হাই স্কুলে ।সেখানে কিছুদিন অধ্যায়নের পর তাকে ঢাকার একটি স্কুলে ভর্তি করানো হয় অতঃপর কলিকাতার একটি বিদ্যালয়ে অধ্যয়নকালে তাঁর শিক্ষা জীবনের ইতি ঘঠে এবং সংসার ও জমিদারী এবং ধর্ম পালনের জন্য বাড়ী ফিরে আসেন।
১৯২৯ সালে ইংরেজ সরকার নিযুক্ত আসামের তৎকালিন সরকার প্রধান লর্ড আর উইন একলিমুর রাজাকে খান বাহাদুর উপাধি দেন ।তিনি ১৯২৬ থেকে ১৯২৮ সাল পর্যন্ত সিলেট লোকাল বোডের মেম্বার ছিলেন ।তিনি দীর্ঘ দিন অনারারী ম্যাজিসেট্রট ,Mass literary Campaanigne ও ঋন শালিশী বোডের অনারারী পরিচালক এবং কলকাতা বিশ্ববিদ্যালয়ের ফেলো ছিলেন । 
দেওয়ান একলিমুর রাজা চৌধুরী ১৯৩৭ সাল হতে ১৯৪৬ সাল পর্যন্ত আসাম প্রাদেশিক পরিষদের মেম্বার ছিলেন ।তিনি যখন আসাম প্রাদেশিক পরিষদের সদস্য তখন সাদ উল্লা মন্ত্রী সভার Ministrial Party-চেয়ারম্যান ।
বাংলা কবিতা ও গানের জগতে একটি উজ্জল নাম দেওয়ান একলিমুর রাজা চৌধুরী ।এককালে তাঁর কবিতা স্কুলেপাঠ্য ছিল ।এখন ও তার গান পল্লী অঞ্চলে সাধারণ মানুষের কনেঠ গীত হয় ।তিনি প্রায় তিনশ'কবিতা এবং আড়াইশ'গান রচনা করেন ।
পশ্চিম আফ্রিকা
পশ্চিম আফ্রিকা (ইংরেজি West Africa, Western Africa এবং West of Africa) বলতে আফ্রিকা মহাদেশের পশ্চিমাংশ অবস্থিত একটি বিশেষভাবে সংজ্ঞায়িত অঞ্চলকে বোঝায়। সংজ্ঞা অনুযায়ী এটি ১৮টি দেশ বা রাষ্ট্র নিয়ে গঠিত: বেনিন, বুর্কিনা ফাসো, কাবো ভের্দি, গাম্বিয়া, গানা, গিনি, গিনি-বিসাউ, কোত দিভোয়ার, লাইবেরিয়া, মালি, মোরিতানিয়া, নাইজার, নাইজেরিয়া, সেন্ট হেলেনা দ্বীপ, সেনেগাল, সিয়েরা লিওন, সাঁউ তুমি ও প্রিন্সিপি এবং টোগো।
দক্ষিণাঞ্চলীয় আফ্রিকা
দক্ষিণাঞ্চলীয় আফ্রিকা (ইংরেজি ভাষায় Southern Africa) বলতে আফ্রিকা মহাদেশের দক্ষিণাংশের একটি অঞ্চলকে বোঝায়, যাকে ভৌগলিক বা ভূ-রাজনৈতিক দৃষ্টিকোণ থেকে ভিন্নভাবে সংজ্ঞায়িত করা সম্ভব। সাধারণত এই পরিভাষাটি দিয়ে এমন একটি অঞ্চলকে বোঝানো হয়, যাতে নিচের দেশগুলি অবস্থিত: অ্যাঙ্গোলা, বোতসোয়ানা, লেসোথো, মালাউই, মোজাম্বিক, নামিবিয়া, দক্ষিণ আফ্রিকা, সোয়াজিল্যান্ড, জাম্বিয়া এবং জিম্বাবুয়ে। রাজনৈতিক দৃষ্টিকোণ থেকে অঞ্চলটি একক মেরুবিশিষ্ট হিসেবে পরিগণিত, যেখানে দক্ষিণ আফ্রিকা হচ্ছে সর্ববৃহৎ আঞ্চলিক শক্তি।
সুবর্ণা কাচকি
সুবর্ণা কাচকি বা সুবর্ণা-খারিকা (বৈজ্ঞানিক নাম: "Corica soborna") (ইংরেজিঃ Ganges river sprat) Clupeidae পরিবারের কাচকি গণের একটি স্বাদুপানির মাছ।
দেহ স্পষ্টভাবেই লম্বা। পৃষ্ঠদেশ অপেক্ষা উদরীয় পার্শ্বদেশ অধিক উত্তল।
উষ্ণ জলের সামুদ্রিক, উপকূলীয়, ভারত (পশ্চিম বঙ্গ, উড়িষ্যা), বাংলাদেশ এ প্রায় সব নদীতেই এ মাছ লক্ষ করার যায়। নদী ছাড়াও পুকুর, জলা এবং ছোট ঝর্না এদের দেখা মেলে। নাটোর এর চলন বিল ও হালতি বিলে এদের উপস্থিতি রয়েছে এবং নেপাল, মিয়ানমার, চীন, ইন্দোনেশিয়া, থাইল্যান্ড এর ব্যাংপেকং নদী পর্যন্ত বিস্তৃত অঞ্চল এই মাছের।
এই মাছ পুকুরে পাওয়া গেলেও বানিজ্যিক ভাবে এর চাষ করা হয় না।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
মরা সুরমা নদী
মরা সুরমা নদী বাংলাদেশের উত্তর-পূর্বাঞ্চলের সুনামগঞ্জ, নেত্রকোনা ও কিশোরগঞ্জ জেলার একটি নদী। নদীটির দৈর্ঘ্য ৭২ কিলোমিটার, গড় প্রস্থ ১১৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরা সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৭।
মহারশি নদী
মহারশি নদী () বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মহারশি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৮।
মহাসিং নদী
মহাসিং নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ১১৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মহাসিং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৯।
গণি চাপিলা
গণি চাপিলা বা চাপিলা (বৈজ্ঞানিক নাম: "Gonialosa manmina") (ইংরেজিঃ Granges River Gizzard Shad) Clupeidae পরিবারের "চাপিলা" গণের একটি স্বাদুপানির মাছ।
খাটো, অপেক্ষাকৃত গভীর। পার্শ্বদিক খুব চাপা। মুখ ছোট ও অবতল। তুন্ড সুস্পষ্ট। চোখ প্রশস্ত এডিপোজ পত্রযুক্ত।
বাংলাদেশ, ভারত, শ্রীলংকা, পাকিস্তান এ পাওয়া যায়। এছাড়া এটি মিঠা পানির মাছ বলে নদী, খাল এবং বিল এ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
চীনা সামাজিক বিজ্ঞান অ্যাকাডেমি
চীনা সামাজিক বিজ্ঞান অ্যাকাডেমি (সরলীকৃত চীনা 中国社会科学院, প্রথাগত চীনা 中國社會科學院, ফিনিন Zhōngguó Shèhuì Kēxuéyuàn, উচ্চারণ "চুংকুও শহুই কশুয়েইউয়ান") গণপ্রজাতন্ত্রী চীনের দর্শন, সামাজিক বিজ্ঞান ও নীতিনির্ধারণ সংক্রান্ত প্রধানতম জাতীয় গবেষণা কেন্দ্র। এটি ১৯৭৭ সালে প্রতিষ্ঠিত হয়। ফরেন পলিসি ম্যাগাজিন ২০০৯ সালে এটিকে এশিয়া মহাদেশের শীর্ষ চিন্তাকেন্দ্র (think tank) বলে আখ্যা দেয়। ২০১৭ পর্যন্ত এটি গণপ্রজাতন্ত্রী চীনের রাষ্ট্রীয় পরিষদের সাথে সংযুক্ত ছিল।
১৯৭৭ সালের মে মাসে যখন চীনা সামাজিক বিজ্ঞান অ্যাকাডেমি প্রতিষ্ঠিত হয়, তখন তার লক্ষ্য ছিল চীনে দর্শন ও সামাজিক বিজ্ঞানসমূহের অধ্যয়নের উন্নতি করা। চীনা বিজ্ঞান অ্যাকাডেমির দর্শন ও সামাজিক বিজ্ঞান বিভাগের ১৪টি গবেষণা দলকে আলাদা করে নিয়ে এই অ্যাকাডেমিটি গঠন করা হয়। এর প্রথম সভাপতি ছিলেন হু ছিয়াওমু (Hu Qiaomu)। এর বর্তমান সভাপতি ওয়াং ওয়েইকুয়াং (Wang Weiguang)।
চীনা সামাজিক বিজ্ঞান অ্যাকাডেমি ৫টি বিভাগে বিভক্ত:
এই অ্যাকাডেমির অধীনে ৩৫টি গবেষণা ইনস্টিটিউট, ৯০টি গবেষণা কেন্দ্র, ১টি স্নাতকোত্তর শিক্ষাপ্রতিষ্ঠান, এবং সমগ্র চীন জুড়ে ১০৫টি জাতীয় শিক্ষায়তনিক সম্প্রদায় রয়েছে। বর্তমানে এই অ্যাকাডেমিতে ৩২০০ জন আবাসিক গবেষক কাজ করছেন। অ্যাকাডেমির সদস্যপদ এবং সম্মানসূচক সদস্যপদ আজীবনের জন্য প্রদান করা হয় এবং এগুলি অ্যাকাডেমির সর্বোচ্চ সম্মানসূচক পদ। বর্তমানে ৪৭ জন সদস্য এবং ৯৫ জন সম্মানসূচক সদস্য।
অ্যাকাডেমির নিজস্ব প্রকাশনা প্রতিষ্ঠান আছে যার নাম "চীনা সামাজিক বিজ্ঞান প্রকাশন" (সরলীকৃত 中国社会科学出版社 ফিনিন Zhōngguó Shèhuì Kēxué Chūbǎnshè চুংকুও শহুই কশুয়ে ছুপান্শ‌')। এটি ১৯৭৮ সালের জুন মাসে প্রতিষ্ঠিত হয়। এ পর্যন্ত এটি ৮০০০-এর বেশি বই প্রকাশ করেছে।
লাইন নদী
লাইন নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লাইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৪।
নিতাই ইউনিয়ন
নিতাই ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৬৯।
কিশোরগঞ্জ উপজেলা সদর হতে প দিকে অবস্থিত এ ইউনিয়নের মোট আয়তন ৫২৮২ একর বা ২১.৪ বর্গকিলোমিটার।
নিতাই ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী নিতাই ইউনিয়নের মোট জনসংখ্যা ছিল ২৬৮৩২ জন, যার মধ্যে পুরুষ হল ১৩৪৬৭ জন এবং নারী হল ১৩৩৬৫ জন।
নিতাই ইউনিয়নের গড় স্বাক্ষরতা হার ৩৫.২%। তার মধ্যে নারী শিক্ষার হার ৩২.৩% এবং পুরুষ শিক্ষার হার ৩৮.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
১. নিতাই উচ্চ বিদ্যালয়
২. মসরুত পানিয়াল পুকুর উচ্চ বিদ্যালয়
নিতাই ইউনিয়নের অর্থনীতি মূলত কৃষি নির্ভর।
চাঁদখানা ইউনিয়ন
চাদখানা ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৩৪।
কিশোরগঞ্জ উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫৭০১ একর বা ২৩.১ বর্গকিলোমিটার।
চাদখানা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী চাদখানা ইউনিয়নের মোট জনসংখ্যা ছিল ২৬২৫৬ জন, যার মধ্যে পুরুষ হল ১৩৩০৭ জন এবং নারী হল ১২৯৪৯ জন।
চাদখানা ইউনিয়নের গড় স্বাক্ষরতা হার ৩৭.৫%। তার মধ্যে নারী শিক্ষার হার ৩৪.৩% এবং পুরুষ শিক্ষার হার ৪০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
মাঝাপাড়া উচ্চ বিদ্যালয়
চাদখানা ইউনিয়নের অর্থনীতি মূলত কৃষি নির্ভর।
ডেনমার্ক জাতীয় মহিলা ক্রিকেট দল
ডেনমার্ক জাতীয় মহিলা ক্রিকেট দল () মহিলাদের আন্তর্জাতিক ক্রিকেটে ডেনমার্কের প্রতিনিধিত্বকারী দল। ডানস্ক ক্রিকেট ফোরবান্ড কর্তৃক দলটি পরিচালিত হচ্ছে। এ দলটি ১৯৬৬ সালে আন্তর্জাতিক ক্রিকেট কাউন্সিলের (আইসিসি) সহযোগী দেশের মর্যাদা পায়।
১৯৮৩ সালে নেদারল্যান্ডসের বিপক্ষে প্রথমবারের মতো আন্তর্জাতিক ক্রিকেট অঙ্গনে খেলতে নামে। ১৯৮৯ সালে ইউরোপীয় চ্যাম্পিয়নশীপে একদিনের আন্তর্জাতিকে অভিষেক ঘটায় এ দলটি। ১৯৯৩ ও ১৯৯৭ সালের ক্রিকেট বিশ্বকাপে খেলার যোগ্যতা অর্জন করে। উভয় প্রতিযোগিতায় তারা একটি খেলায় জয় পেয়েছিল। ১৯৯৯ সালে ডেনমার্ক সর্বশেষ ওডিআইয়ে অংশগ্রহণ করে। এরপর থেকেই দলটি কেবলমাত্র আঞ্চলিক প্রতিযোগিতার ন্যায় ছোট ধরনের আসরে অংশ নিচ্ছে।
১৯৮৯ সালে ইউরোপীয় চ্যাম্পিয়নশীপে ডেনমার্কের ওডিআই অভিষেক ঘটে। ঐ প্রতিযোগিতায় তারা স্বাগতিক দেশ ছিল ও রানার্স-আপ হয়। ১৯৯১ সালের প্রতিযোগিতায়ও তারা রানার্স-আপ হয়েছিল। বিশ্বকাপে দুইবার অংশ নেয়। ১৯৯৩ সালের বিশ্বকাপে ৭ম ও ১৯৯৭ সালের আসরে তারা ১০ম স্থান দখল করেছিল। ইউরোপীয় চ্যাম্পিয়নশীপ ও বিশ্বকাপ বাদে তারা কেবলমাত্র নেদারল্যান্ডসের বিপক্ষে দুইটি ওডিআই সিরিজে অংশ নেয়। ১৯৯৭ ও ১৯৯৮ সালে জার্মানির মিকেলবার্গ-কানস্ত-আন্ড-ক্রিকেট সেন্টারে খেলাগুলো অনুষ্ঠিত হয়েছিল।
আগস্ট, ২০১৩ সালে ডেনমার্ক পুণরায় আন্তর্জাতিক প্রতিযোগিতায় অংশ নেয়। বোলোগনায় অনুষ্ঠিত পাঁচ-জাতির ঐ প্রতিযোগিতায় তারা এস্তোনিয়া, জিব্রাল্টার, ইতালি ও বেলজিয়ামের বিপক্ষে খেলে। চ্যাম্পিয়ন ইতালির পর তারা রানার্স-আপ হয়। চার খেলায় অংশ নিয়ে তিনটিতে জয় পায় তারা। আগস্ট, ২০১৪ সালে বার্লিনে ২০-ওভারের আন্তর্জাতিক প্রতিযোগিতায় ডেনমার্ক অংশ নেয়। ঐ প্রতিযোগিতায় আরও ছয়টি ইউরোপীয় দল অংশ নেয়। ছয় খেলার মধ্যে তারা কেবলমাত্র দুইটতে জয় পায়। জিব্রাল্টার ও বেলজিয়ামের বিপক্ষে নয় উইকেটে। ইতালি, জার্মানি, ফ্রান্স ও জার্সির পর তারা পঞ্চম স্থান পায়।
ভারতে অনুষ্ঠিত ১৯৯৭ সালের ক্রিকেট বিশ্বকাপে ডেনমার্ক ১১ দলের মধ্যে ১০ম স্থান অধিকার করে। তন্মধ্যে, ১৬ ডিসেম্বর, ১৯৯৭ তারিখে মুম্বইয়ের মিডল ইনকাম গ্রুপ গ্রাউন্ডের খেলায় শক্তিশালী অস্ট্রেলিয়ার মুখোমুখি হয়। গ্রুপ পর্বের ঐ খেলায় অস্ট্রেলিয়া সর্বোচ্চ দলীয় সংগ্রহ ৪১২/৩ দাঁড় করায়। এই ইনিংসে বেলিন্ডা ক্লার্ক পুরুষ বা নারী - যে কোন ক্ষেত্রে প্রথম ব্যক্তি হিসেবে তিনি তার সর্বোচ্চ ব্যক্তিগত সংগ্রহ অপরাজিত ২২৯* করেছিলেন।
মৃত সাগরের পাণ্ডুলিপি
মৃত সাগর পাণ্ডুলিপি, বিশেষার্থে, কুমরান গুহা পাণ্ডুলিপি, ১৯৪৬/৪৭ ও ২০১৭ সালে ১২টি গুহায় আবিষ্ক্ত ৯৮১টি পাণ্ডুলিপির সংগ্রহ যা হেলেনীয় আমলের ইহুদি বসতি সংলগ্নে পাওয়া যায় পূর্ব । ধারণা করা হয় ৩য় খ্রিষ্টপূর্ব থেকে ১ম খ্রিষ্টাব্দের মধ্যে এর প্রস্তুতকাল।
চচিয়াং
চচিয়াং (চীনা ভাষায় , , ফিনিন Zhèjiāng) গণপ্রজাতন্ত্রী চীনের পূর্ব উপকূলের একটি প্রদেশ। এর উত্তরে সাংহাই পৌরসভা এবং চিয়াংসু প্রদেশ, উত্তর-পশ্চিমে আনহুই প্রদেশ, পশ্চিমে চিয়াংশি প্রদেশ, দক্ষিণে ফুচিয়েন প্রদেশ এবং পূর্বে পূর্ব চীন সাগর, যার অপর প্রান্তে জাপানের রিউকিউ দ্বীপপুঞ্জ অবস্থিত। প্রদেশটির রাজধানী শহরের নাম হাংচৌ। চীনের চ নদীর নামে প্রদেশটির নামকরণ করা হয়েছে।
কিশোরগঞ্জ সদর ইউনিয়ন
কিশোরগঞ্জ সদর ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৫১।
নীলফামারী জেলা সদর হতে পূর্ব দিকে অবস্থিত এ ইউনিয়নের মোট আয়তন ৫৬৮০ একর বা ২২.৯৯ বর্গকিলোমিটার।
কিশোরগঞ্জ সদর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী কিশোরগঞ্জ সদর ইউনিয়নের মোট জনসংখ্যা ছিল ৩৬৯৯৮ জন, যার মধ্যে পুরুষ হল ১৭৮৬৫ জন এবং নারী হল ১৮১৩৩ জন।
কিশোরগঞ্জ সদর ইউনিয়নের গড় স্বাক্ষরতা হার ৪১.০%। তার মধ্যে নারী শিক্ষার হার ৩৭.৭% এবং পুরুষ শিক্ষার হার ৪৪.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
কিশোরগঞ্জ সদর ইউনিয়নের অর্থনীতি মূলত কৃষি নির্ভর।
গাড়াগ্রাম ইউনিয়ন
গাড়াগ্রাম ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৪৩।
কিশোরগঞ্জ উপজেলা সদর হতে দিকে অবস্থিত এ ইউনিয়নের মোট আয়তন ৫৬৭৮ একর বা ২২.৯ বর্গকিলোমিটার।
গাড়াগ্রাম ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — পূর্ব দলিরাম,পশ্চিম দলিরাম, গনেশ, সয়ড়াগন্ধা,গাড়াগ্রাম, খামার গাড়াগ্রাম,আরাজি চাদখানা,ধাইজান পাড়া
২০১১ সালের আদমশুমারি অনুযায়ী গাড়াগ্রাম ইউনিয়নের মোট জনসংখ্যা ছিল ২৭৯৯৭ জন, যার মধ্যে পুরুষ হল ১৪০৪৯ জন এবং নারী হল ১৩৯৪৮ জন।
গাড়াগ্রাম ইউনিয়নের গড় স্বাক্ষরতা হার ৪৭.৮%। তার মধ্যে নারী শিক্ষার হার ৪৩.৭% এবং পুরুষ শিক্ষার হার ৫১.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ শরীফাবাদ সরকারী প্রাথমিক বিদ্যালয়, শরীফাবাদ হাই স্কুল এন্ড কলেজ,গাড়াগ্রাম দ্বি মূখী উচ্চ বিদ্যালয়, আহম্মেদ হোসেন পন্ডিত মেমোরিয়াল বিদ্যানিকেতন উল্লেখযোগ্য।
গাড়াগ্রাম ইউনিয়নের অর্থনীতি মূলত কৃষি নির্ভর।
জুলফিকার
জুলফিকার (আরবিঃ ذو الفقار‎‎ Ḏū-l-Faqār or Ḏū-l-Fiqār) নামটি হযরত আলী (রাঃ) এর তারবারির নাম যেটি হযরত মোহাম্মাদ (সাঃ) থেকে পেয়েছিলেন। হযরত মোহাম্মাদ (সাঃ) তরবারিটি আলী কে দিয়েছিলেন উঁহুদের যুদ্ধে। তরবারিটি আল্লাহর আদেশে হযরত জিব্রাইল (আঃ) (ফেরেশতা) এর মাধ্যেম আনা হয়েছিল। ঐতিহাসিক এই তলোয়ারটি দ্বি-ফলক বিশিষ্ট। 
তলোয়ারটি বিভিন্ন ভাবে নাম নামকরণ করা হয় যেমন ধুলফিকার, জুলফিকার,জুলফীকার, থুলফিকার,জুলফিখার ইত্যাদি।
মাগুড়া ইউনিয়ন
মাগুড়া ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৬০।
কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৪৩৩ একর বা ২২.০ বর্গকিলোমিটার।
মাগুড়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী মাগুড়া ইউনিয়নের মোট জনসংখ্যা ছিল ৩৫১৬১ জন, যার মধ্যে পুরুষ হল ১৭৪৫৭ জন এবং নারী হল ১৭৭০৪ জন।
মাগুড়া ইউনিয়নের গড় স্বাক্ষরতা হার ৩৬.৯%। তার মধ্যে নারী শিক্ষার হার ৩৪.১% এবং পুরুষ শিক্ষার হার ৩৯.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
মাগুড়া ইউনিয়নের অর্থনীতি মূলত কৃষি নির্ভর।
হিন্দি ভাষার টেলিভিশন চ্যানেলের তালিকা
এটি হিন্দি ভাষায় প্রচারিত টেলিভিশন চ্যানেলের তালিকা।
সিতারা-ই-ইমতিয়াজ
সিতারা-ই-ইমতিয়াজ (উর্দু: ستارۂ امتياز) এর অর্থ হল শ্রেষ্ঠত্বের তারকা। এটি মূলত পাকিস্তানের তৃতীয় সর্বোচ্চ বেসামরিক পুরষ্কার যা পাকিস্তান রাষ্ট্রের প্রতি সেবার জন্য দেওয়া হয়।"
সিতারা-ই-ইমতিয়াজ প্রদানের ক্ষেত্রে নির্ধারিত কিছু বিষয়ের উপর ভিত্তি করে দেয়া হয়:
প্রমুখ
২০০৬ মুম্বাই উপনগরীয় রেল বোম বিস্ফোরণ
জুলাই ১১ ২০০৬ মুম্বাই বিস্ফোরণ: মঙ্গলবার সন্ধ্যায় মুম্বাই স্থানীয় ট্রেন হওয়া ৭ বিস্ফোরণে ১৩৫ বেশি মানুষ নিহত হয়েছে। বিস্ফোরণ মাটুঙ্গা, মাহিম, খার, সান্তাক্রুজ, জোগেশ্বরী, বরিভালি, মীরা রোড এবং ভাইন্দর এলাকায় স্থানীয় ট্রেনে হয়েছে।